open-index/open-wikipedia-markdown huggingface dataset:
אמקה אוקפור

**צ'וקוואמקה נובויסי אוקפור** (באנגלית: **Chukwuemeka Ndubuisi "Emeka" Okafor**; נולד ב-28 בספטמבר 1982 ביוסטון, טקסס) הוא כדורסלן אמריקאי המשחק בעמדות הסנטר והפאוור פורוורד.

## קריירה

בעונת 2004 הוביל אוקפור את אוניברסיטת קונטיקט לאליפות המכללות ביחד עם בן גורדון תוך כדי שהוא זוכה בתואר ה-BIG EAST ותואר שחקן ההגנה של המכללות.
ב-24 ביוני 2004 בדראפט נבחר שני על ידי שארלוט בובקאטס לאחר דווייט הווארד שנבחר ראשון על ידי אורלנדו מג'יק. בקיץ 2004 ייצג את נבחרת ארצות הברית בכדורסל באולימפיאדת אתונה (2004). בעונתו הראשונה ב-NBA נבחר לרוקי השנה וסיים רביעי בליגה בריבאונדים למשחק. בעונתו השנייה סבל מפציעות בקרסולו, שבגללן ישב על ספסל קבוצתו רוב העונה.

בעונתו השלישית חזר ליכולותו טרם הפציעה, והוביל את קבוצתו בריבאונדים למשחק ובחסימות למשחק. בעונת  היו ממוצעיו, זו העונה הרביעית ברציפות, ממוצעי דאבל דאבל. בסיום העונה החתימה אותו קבוצתו על חוזה לשש שנים תמורת 72 מיליון דולר, העסקה הגדולה בהיסטוריית הבובקאטס.

ב-28 ביולי 2009 הועבר בטרייד לניו אורלינס הורנטס תמורת טייסון צ'נדלר. את עונת  סיים אוקפור בסדרת הפלייאוף הראשונה בקריירה שלו, מול לוס אנג'לס לייקרס, אותה הפסידו 4-2.

ב-20 ביוני 2012 העבירה ההורנטס את אוקפור לוושינגטון ויזארדס יחד עם טרבור אריזה תמורת רשארד לואיס ובחירת הדראפט ה-46 בדראפט 2012, דריוס מילר. הוא היה בין המועמדים הסופיים לזכייה בפרס השחקן הקבוצתי על שם טוויימן-סטוקס, בשל תרומותיו לקבוצה על המגרש ומחוצה לו.

ב-25 באוקטובר 2013, כמה ימים לפני תחילת עונת , הועבר אוקפור בטרייד לפיניקס סאנס, יחד עם בחירת הדראפט של וושינגטון לשנת 2014. התמורה שקיבלה הוויזארדס הייתה מרצ'ין גורטאט, שאנון בראון, קנדל מרשל ומלקולם לי. הוא החמיץ את כל העונה בעקבות פריצת דיסק, ולא חתם באף קבוצה גם בעונות ,  ו-.

## תארים בהם זכה
* אליפות המכללות (2004)
* תואר ה-Big East Men's Basketball Player of the Year ב-2004
* שחקן ההגנה של השנה במכללות (2004)
* מדליית ארד באולימפיאדת אתונה (2004)
* רוקי השנה ב-NBA (2005)

## קישורים חיצוניים

* פרופיל באתר ה-NBA

## הערות שוליים

קטגוריה:אמריקאים ילידי טקסס
קטגוריה:יוסטון: אישים
קטגוריה:כדורסלנים אפרו-אמריקאים
קטגוריה:כדורסלני אוניברסיטת קונטיקט
קטגוריה:כדורסלני שארלוט בובקאטס
קטגוריה:כדורסלני ניו אורלינס הורנטס
קטגוריה:כדורסלני וושינגטון ויזארדס
קטגוריה:כדורסלני ניו אורלינס פליקנס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:כדורסלנים באולימפיאדת אתונה (2004)
קטגוריה:בחירות דראפט של שארלוט בובקאטס
קטגוריה:זוכי מדליית ארד אולימפית אמריקאים: כדורסל
קטגוריה:טקסס: כדורסלנים
קטגוריה:אמריקאים שנולדו ב-1982
נובוס הומו

**נוֹבוּס הוֹמוֹ** (בלטינית: **novus homo** - "איש חדש") הוא כינוי מתקופת רומא העתיקה שהתייחס לאדם הראשון ממשפחה מסוימת ששרת בסנאט הרומי או הראשון שנבחר למשרת קונסול. מתחילה, הייתה החברות בסנאט והקונסולות מוגבלת לבני מעמד הפטריקים ואסורה על הפלבאים. כאשר זכו הפלבאים ובני מעמד הפרשים (המעמד השני בחשיבותו) בזכות להתמנות למשרות אלו, כולם נחשבו באופן טבעי נוֹבִי הוֹמִינֶס. עם הזמן, כאשר המשפחות הפלבאיות החשובות ביצרו את מעמדן בסנאט, הפכו אנשים חדשים למחזה נדיר ביותר. בתקופת המלחמה הפונית הראשונה הייתה זו כבר תופעה מעוררת התפעלות עבור הרומים כאשר שני אנשים חדשים נבחרו שנה אחרי שנה (גאיוס פונדניוס פונדולוס בשנת 243 לפנה"ס וגאיוס לוטאטיוס קאטולוס בשנת 242 לפנה"ס). ברגע ש"נובוס הומו" נבחר למשרת הקונסול, נכנסה באופן אוטומטי משפחתו לרשימת בני המשפחות "הנודעות", קרי לתוך האצולה הרומית.

בשלהי תקופת הרפובליקה נשחקה ההבחנה בין המעמדות. הקונסולים הפכו לאליטה חדשה והאצולה הייתה אריסטוקרטיה מלאכותית שהמציאו הפלבאים בסנאט כדי לשחוק את ההבחנה בין פטריקים ופלבאים. האצילים היו קבוצה של משפחות ממוצא כלשהו, פטריקי או פלבאי, שמהם יצא קונסול.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:רומא העתיקה
קטגוריה:החברה הרומית
סוצ'אבה (מחוז)

**סוצ'אבה** (ברומנית: **Judeţul Suceava**) הוא מחוז בצפון רומניה באזור בוקובינה. בירת המחוז היא העיר סוצ'אבה וסימון המחוז הוא SV.

## היסטוריה
המחוז הממוקם בצפון מזרח רומניה הוא בעל עבר היסטורי עשיר השולח את שורשיו עד לתקופות הפרה-היסטוריות.
בשנת 1359 יוסדה במרחב זה נסיכות מולדובה.
האזור סבל במרוצת ההיסטוריה מפלישות רבות של "שכנים", ובשנת 1868 עבר האזור לשליטתה של אוסטרו-הונגריה, זו שלטה באזור זה 50 שנה עד לסיום מלחמת העולם הראשונה ב-1918.

## גאוגרפיה
שני שלישים מהמחוז שוכנים בחלק הדרומי של האזור ההיסטורי של בוקובינה, בעוד ששאר המחוז נמצא במערב מולדביה עצמה. שטח המחוז הוא כ-8,553 קילומטרים רבועים, והוא המחוז השני בגודלו ברומניה אחרי מחוז טימיש. 
הצד המערבי של המחוז מורכב מהרים מקבוצת הקרפטים המזרחיים: הרי רודנה, הרי ראראו, הרי ג'ומאלאו ורכסי בוקובינה. גובה המחוז יורד לכיוון מזרח, עם הגובה הנמוך ביותר בעמק נהר סירת. הנהרות החוצים את המחוז הם נהר סירט עם יובליו: נהרות מולדובה, סוצ'בה וביסטריצה.
### מחוזות שכנים
* מחוז בוטושאן במזרח.
* מחוז יאשי בדרום מזרח.
* מחוז ניאמץ, מחוז חרגיטה ומחוז מורש בדרום.
* מחוז ביסטריצה-נסאוד ומחוז מרמורש במערב.
* אוקראינה בצפון.

## דמוגרפיה
בשנת 2002 מנה המחוז 688.435 נפש, מהם מעל 100,000 נפש בבירת המחוז. כח העבודה מנה כ-319,700 נפש. בשנת 2011 מנה מחוז סוצ'אבה 634,810 תושבים, עם צפיפות אוכלוסין של 74/קמ"ר. 

### הרכב אתני
* רומנים - 96.14% 
* צוענים - 1.92% 
* אוקראינים - 0.92%
* ליפובנים - 0.27%
* גרמנים (גרמנים בוקובינאים, ציפצרים וגרמני הממלכה הישנה) - 0.11% 
* סלאבים (פולנים, סלובקים וצ'כים) - 0.5%

## פוליטיקה
מועצת מחוז סוצ'אבה, שחודשה בבחירות המקומיות ב-2020, מורכבת מ-36 חברים ("יועצים"). הרכב מועצת המחוז הוא כלהלן:

## חלוקה מנהלית
מחוז סוצ'אבה מחולק ל-5 רשויות עירוניות (מוני'ציפיו), 11 ערים ו-98 כפרים גדולים (קומונות). 

### רשויות עירוניות (מוני'ציפיו)
* סוצ'אבה (Suceava)
* פלטיצ'ני (Fălticeni)
* רדאוצי (Rădăuţi)
* קמפולונג מולדובנסק (Câmpulung Moldovenesc)
* וטרה דורני (Vatra Dornei)

### ערים
* גורה הומורולוי (Gura Humorului)
* סירט (Siret)
* סולקה (Solca)
* ברושטני (Broşteni)
* קאז'וואנה (Cajvana)
* דולחאסקה (Dolhasca)
* פראסין (Frasin, Suceava)
* ליטני (Liteni)
* מילישאוצי (Milişăuţi)
* סאלצ'אה (Salcea)
* ויקובו דה סוס (Vicovu de Sus)

## כלכלה
הענפים הכלכליים השולטים במחוז הם כלהלן:
* עץ
* מזון
* רכיבים מכניים
* חומרי בנייה
* כרייה
* טקסטיל ועור

## קישורים חיצוניים

* 
* 

סוצ'אבה, מחוז
קטגוריה:בוקובינה
אנוראק

שמאל|ממוזער|150px|אנוראק אסקימואי
שמאל|ממוזער|150px|פארקה המשמשת את שומרי היערות האמריקאים

**אנוראק** או **פארקה** הוא סוג של מעיל עם כיסוי ראש, שלרוב מכוסה בפרווה או פרווה מלאכותית, כדי להגן על הפנים מפני שילוב של טמפטורות מתחת לאפס ורוח. 

האנוראק הומצא לראשונה על ידי האסקימואים, שנזקקו לביגוד שיגן עליהם מפני רוח מקפיאה ורטיבות, בזמן ציד או בזמן מסע בקיאק בחוג הארקטי. מתחת לאנוראק האסקימואים לובשים גם בגדים חמים. לפני יציאה למסעות הם היו טובלים את האנוראק בשמן דגים כדי לחזק את העמידות שלהם למים.

## ראו גם
* ז'קט פרקה

## קישורים חיצוניים

* 

קטגוריה:מעילים
מצור רחוב בלקום

**מצור רחוב בֶּלְקוֹם** הוא אירוע שהתרחש בלונדון ב-6 בדצמבר 1975, ובו לקחו אנשי ה-IRA (הצבא האירי הרפובליקני) שני בני ערובה. הם שחררו אותם רק לאחר שישה ימים. 

תחילתה של התקרית במרדף שניהלה המשטרה אחר **"כנופיית רחוב בלקום"** (Balcombe Street gang) בחשד שרצחו את התועמלן הפוליטי הימני רוס מקווירטר (Ross McWhirter). חבורת רחוב בלקום מנתה למעשה רק שני חוטפים, יחד עם שני שותפים לדבר עבירה. חברי הרביעייה היו יו דוהרטי, מרטין אוקונול, אדי בטלר והנרי דוגן.

המרדף הסתיים ברחוב בלקום באזור מרליבון, תוך כדי ששניים מחברי ה-IRA הצליחו להימלט לבית ברחוב בלקום ולקחו שני תושבים מקומיים (בני זוג, ג'ון ושילה מתיוס) כבני ערובה. החוטפים הצהירו כי הם חברי ה-IRA, ודרשו מטוס כדי להטיס אותם ואת בני הערובה לאירלנד. הסקוטלנד יארד סירב, מה שהביא להתמודדות של שישה ימים בין החוטפים למשטרה עד שהחוטפים נכנעו ושחררו את בני הערובה.  

החוטפים נכנעו לאחר שפורסם דבר פריסתם של ה-**22 [[SAS (קומנדו)|SAS]]** (כוחות האוויר המיוחדים, יחידת קומנדו של הצבא הבריטי). החוטפים ובני הערובה הוצאו מהדירה ברחוב בלקום ללא פגע, ואילו החוטפים הובלו לאחר לכידתם לחקירת משטרה. תקרית זו, שנודעה ברבות הימים כמצור רחוב בלקום, התפרסמה בעיקר בזכות הטלוויזיה, ששידרה את האירועים, ואלה נצפו על ידי מיליונים. 

במהלך משפטם, הנחו חברי כנופיית רחוב בלקום את עורכי דינם להתייחס לאירועי טרור אחרים שהיו מעורבים בהם אנשי ה-IRA, אך אלו שנלכדו היו חפים מפשע. אחד מאירועים אלו הוא פיצוץ פאב גילפורד בו הואשמה רביעיית גילפורד על לא עוול בכפה בפיצוץ. כך, הונחו עורכי הדין "למשוך תשומת לב לעובדה כי הרביעייה הם אנשים אשר לחלוטין חפים מפשע ונידונו לגזר דין כבד". למרות שבמשפט של "חבורת רחוב בלקום" הם טענו כי הפיצוצים, גילפורד והן בווליץ' נתפסו האנשים הלא נכונים,  החבורה מעולם לא הואשמה בפשעים אלו, ולמעשה לא הייתה לדבר כל התייחסות מצד המשטרה. 

כל חברי חבורת רחוב בלקום קיבלו מאסר עולם כפול ב-1977, עבור מספר פשעי טרור כולל רצח מקווירטר, אך הם שוחררו במהלך 1998 כחלק מהסכם יום שישי הטוב שהביא את הארגונים האיריים השונים שלחמו נגד בריטניה להניח נשקם.

## ראו גם
*רביעיית גילפורד
*היסטוריה של צפון אירלנד

## קישורים חיצוניים

*דיווח על סיום המצור באתר ה-BBC

*שחרור חבורת בלקומבי ב-1998  

קטגוריה:צפון אירלנד: היסטוריה
קטגוריה:לונדון: פיגועי טרור
רחוב בלקום
קטגוריה:פעולות טרור ב-1975
קטגוריה:הצבא האירי הרפובליקני: פיגועי טרור
קטגוריה:1975 בממלכה המאוחדת
גריינדקור

**גריינדקור** (באנגלית: **Grindcore**) הוא ז'אנר פיוז'ן של הבי מטאל והארדקור פאנק שמקורו באמצע שנות ה-80 של המאה ה-20. הגריינדקור שואב השראה מסגנונות מוזיקליים עם צלילים שוחקים, כגון ת'ראשקור , קראסט פאנק, הארדקור פאנק, אקסטרים מטאל (כולל דת' מטאל ות'ראש מטאל), ומוזיקת אינדסטריאל. גריינדקור נחשב לסגנון אינטנסיבי ומלא רעש יותר של הארדקור פאנק, והוא מתאפיין בגיטרות מעוותות בכבדות, מכווננות מטה, שירים קצרים, קצב נגינה מהיר, בלאסט ביטס ושירה המורכבת הן מגראולינג וצעקות והן מצווחות גבוהות. קבוצות מוקדמות כמו נפלם דת' (Napalm Death) מיוחסות להנחת היסודות והמרכיבים לסגנון. הגריינדקור נפוץ ביותר כיום בצפון אמריקה ובאירופה, עם תורמים פופולריים כמו Brutal Truth ו-Nasum. הליריקה ונושאי הכתיבה נעים בין התמקדות עיקרית בדאגות חברתיות ופוליטיות, לנושא הגור והומור שחור. 

## תתי-ז'אנרים
### פאוור ויולנס
**פאוור ויולנס** (**Power Violence**) הוא תת-ז'אנר גולמי ודיסוננטי של הארדקור פאנק. הסגנון קשור קשר הדוק לת'ראשקור ודומה לגריינדקור. בעוד להקות פאוור ויולנס רבות קיבלו השראה מ-Napalm Death ומלהקות גריינדקור מוקדמות אחרות, הם לרוב נמנעים מאלמנטים ברורים של הבי מטאל.

### דת'גריינד
**דת'גריינד** (**Deathgrind**) הוא מונח המשמש לתיאור להקות שמנגנות פיוז'ן של דת' מטאל וגריינדקור. עם הפופולריות ההולכת וגוברת של גריינדקור בקרב קהילת המטאל, מספר לא קטן של להקות דת' מטאל צוינו כבעלות כמות כבדה של השפעות גריינדקור, ובסופו של דבר הלהקות הללו נקראו "דת'גריינד" (לפעמים נכתב בתור death-grind או death/grind).

להקות לדוגמה: Terrorizer, Cattle Decapitation, Exhumed ו-Misery Index.

#### גורגריינד
**גורגריינד** (**Goregrind**) הוא סגנון של דת'גריינד המאופיין בליריקה שעוסקת בגור, פתולוגיה, מוות, אונס ועינויים. הכתיבה עוסקת רבות בגוף האדם ומכילה ידע רב בנושא זה. השירה בגורגריינד היא נמוכה במיוחד, וקצב הנגינה הוא מהיר. אלמנטים של דת' מטאל ברוטאלי שכיחים. לפעמים, על האלבומים של להקות גורגריינד יוצגו תמונות גור אמיתיות, לרוב גופות של אנשים שמתו בתאונות, טרגדיות או במקרים קיצוניים אחרים. ללהקות גורגריינד יש את הנטייה לא לקחת את עצמן או את הליריקה שלהן יותר מדי ברצינות.

להקות לדוגמה: Carcass המוקדמת, General Surgery, Last Days of Humanity ו-The County Medical Examiners.

##### פורנוגריינד
**פורנוגריינד** (**Pornogrind**), הידוע גם בתור **פורנגריינד** (**Porngrind**) או **פורנוגור** (**Pornogore**), הוא סגנון של דת'גריינד ושל גורגריינד המאופיין בליריקה עם דגש כבד על מיניות, כשההתמקדות היא בעיקר בנושאי יחסי מין, פורנוגרפיה, אונס, זנות ואלימות מינית, בשילוב סימפולים מסרטי פורנו. הסיטואציות המתוארות בשירי פורנוגריינד הן לרוב דמיוניות ולא ריאליסטיות. מבחינה מוזיקלית, הסגנון לרוב דומה לגורגריינד, אך מעט איטי יותר, ומשתמש בהרבה גרוב. אלמנטים של דת' מטאל ברוטאלי שכיחים. בדומה ללהקות גורגריינד, ללהקות פורנוגריינד יש את הנטייה לא לקחת את עצמן או את הליריקה שלהן יותר מדי ברצינות.

להקות לדוגמה: Cock and Ball Torture, Gut ו-Alien Fucker.

## קישורים חיצוניים

* 

## הערות שוליים

קטגוריה:סגנונות מטאל
קטגוריה:פאנק (Punk)
קטגוריה:מיקרוז'אנרים
Little Green Footballs

**Little Green Footballs** (באופן מילולי: כדורי פוטבול קטנים וירוקים; בראשי תיבות: **LGF**) הוא שמו של בלוג אמריקאי פוליטי המנוהל על ידי צ'ארלס ג'ונסון, הבלוג מציג דעות אמריקאיות רפובליקניות ומזוהה עם הנאו-קונסרבטיבים והימין האמריקני. מבחינת עמדותיו בנושאים בינלאומיים, האתר הוא בעל נטיות פרו-ישראליות מובהקות ותומך בקו נוקשה נגד מדינות התומכות ומממנות טרור. האתר עוסק רבות במלחמה כנגד הטיות פוליטיות בתקשורת, שלטענתם מוטית שמאלה כנגד ישראל והרפובליקנים בארצות הברית.

## היסטוריה
לפני פיגועי 11 בספטמבר בשנת 2001 עסק הבלוג בנושאים לא פוליטיים, מאז הוא עוסק בנושאים כמו המלחמה בטרור, בפרט בטרור אסלאמי והסכסוך הישראלי-ערבי. בשנת 2004 חבר הבלוג לבלוגים וכותבים אחרים וניהל קמפיין נגד כתבה בתוכנית הטלוויזיה "60 דקות" של רשת CBS שהציגה את הנשיא ג'ורג' בוש הבן כמי שהתחמק משירות צבאי. הבלוג אסף נתונים שהצביעו על העובדה שמסמכים שהוצגו בכתבה היו מזויפים. הפרשייה הסתיימה בהודאה של רשת CBS שהכתבה שפורסמה אכן הציגה מסמכים מזויפים, לאחר מספר חודשים נאלץ הכתב האחראי דן ראת'ר לצאת לגמלאות. 

האתר ידוע בתמיכתו בישראל ובין השאר עזר בארגון תרומות ומשלוחי פיצה לחיילי צה"ל.

בשנת 2004 הוזכר הבלוג ברשימת הבלוגים הפוליטיים הטובים ביותר של הוושינגטון פוסט.

ב-5 באוגוסט 2006 חשף הבלוגר צ'ארלס ג'ונסון מ-Little Green Footballs זיוף תמונות על ידי עדנאן חאג' כאשר ניתח צילום של צלם רויטרס לבנוני המתאר הפצצת עיר בלבנון בזמן מלחמת לבנון השנייה והראה כי קיימות בו ראיות חותכות לעיבוד הצילום. לטענת ג'ונסון, עיבוד הצילום נעשה במזיד כדי לפגוע בתדמיתה של ישראל כחלק מתקשורת מוטה כנגד ישראל. בעקבות החשיפה, פוטר חאג' מתפקידו ומאוחר יותר תמונותיו הוסרו ממאגר התמונות של רויטרס.

## דיונים וכתבות
הבלוג מטפל באירועים המוצגים בתקשורת העולמית מזווית ראייה פרו-רפובליקנית, פרו-אמריקאית ופרו-ישראלית. במקביל הוא מנסה להעלות לדיון הציבור נושאים שונים כמו האנטישמיות באירופה, השחיתות ברשות הפלסטינית, ההטיה הפוליטית בתקשורת העולמית וארגונים מוסלמים אנטי-אמריקאים במערב. 

חלק לא קטן מהאתר מוקדש להוקעת השמאל הקיצוני, שלטענת עורכי האתר תומך בטרור. ידיעה ממוצעת בבלוג מושכת מאות תגובות מקוראים.

בגלל כמות הקוראים הרבה שבו ומגנון התגובות, האתר LGF הוליד מגוון רב של מונחים וסלנג פוליטי, חלקן מתארות הווי מיוחד של האתר אך אחרות כלליות יותר שהשתרשו בשיח הפוליטי בארצות הברית. בין המילים האלה אפשר לציין את:

*Idiotarian - מונח המשלב בין "אידיוט" לליברטריאני ומשמש כשם גנאי לשמאלנים ששונאים את המערב וישראל ולכן משרתים את תעמולת האויב. המונח ממשיך את "אידיוט שימושי", מונח מתקופת המלחמה הקרה שאפיין בעלי דעות פוליטיות שמאלניות ככלי משחק בידי "האויב הקומוניסטי" (ברית המועצות). האתר מנהל תחרות שנתית "Idiotarian of the Year".
*Al-Reuters, שם המודבק לסוכנות הידיעות האירופאית רויטרס, לטענת LGF בגלל נטייתה הפרו-פלסטינית, שמתבטאת לעיתים גם בסיקור מסולף.
*Moonbat - קיצוני פוליטי שנדחף להאמין בתאוריות קשר, לא משנה מאיזו דעה.
*Arafish - כינוי מלגלג ליאסר ערפאת, שנוצר בעקבות תמונה מעוותת שלו בפוטושופ.
*אירוערביה -שילוב של "אירופה" ו"ערביה", כינוי גנאי למדינות אירופה המוצפות במהגרים מוסלמים ונכנעות פעם אחר פעם לגחמות האנטי-ישראליות והאנטי-אמריקניות של הערבים.

## קישורים חיצוניים
* 

## הערות שוליים

קטגוריה:בלוגים באנגלית
קטגוריה:נאו-קונסרבטיבים
ולאדה דיבאץ

**ולאדה דיבאץ** (בסרבית קירילית: **Владе Дивац**; נולד ב-3 בפברואר 1968 בפרייפוליה , סרביה, יוגוסלביה) הוא כדורסלן עבר ששיחק בעמדת הסנטר, וכיום יושב ראש הוועד האולימפי הסרבי. בין השנים 2015–2020 שימש כג'נרל מנג'ר של סקרמנטו קינגס מליגת ה-NBA.

בספטמבר 2019 הוצג בהיכל התהילה של הכדורסל.

## ביוגרפיה

דיבאץ החל את דרכו בכדורסל בקבוצות הסרביות סלוגה קרליובו ופרטיזן בלגרד. בדראפט 1989 נבחר במקום ה-26 על ידי לוס אנג'לס לייקרס, בה שיחק 6 עונות. דיבאץ תפס את מקומו של כרים עבדול-ג'באר כסנטר הפותח של הקבוצה, ובעונת 1991 הגיע עם הקבוצה לגמר, בה הפסיד למייקל ג'ורדן והשיקגו בולס.
ב-1996 נשלח לשארלוט הורנטס תמורת קובי בראיינט. ב-1998 עבר לשחק בשורות סקרמנטו קינגס ביחד עם חברו הסרבי פרדראג סטויאקוביץ', והיווה אחד מעמודי התווך של הקבוצה, שהפסידה בפלייאוף לקבוצתו הקודמת, הלייקרס, שנה אחרי שנה. אחרי עונת 04–2003 חזר לשחק בלוס אנג'לס לייקרס, אך הוגבל בשל פציעות. ב-14 ביולי 2005 הודיע דיבאץ על פרישה מכדורסל פעיל בגלל פציעות בגב.

ב-2009 מונה ליושב ראש הוועד האולימפי הסרבי לתקופה של 4 שנים.

ב-2010 נוצר סרט דוקומנטרי בשם "פעם אחים" (Once Brothers), בהפקת ערוץ ESPN, על ידידותו ומריבתו עם השחקן הקרואטי דראז'ן פטרוביץ' בצל מלחמת האזרחים ביוגוסלביה.

בשנת 2015 הוא מונה לתפקיד ניהולי במערכת סקרמנטו קינגס. לפי אדריאן ווג'נרובסקי הוא גילה מעורבות רחבה בענייני הקבוצה ואכן תוך זמן קצר קודם לתפקיד המנהל הכללי.

דיבאץ נשוי ויש לו שני ילדים.

## תארים
* חמישיית הרוקיז הראשונה (1989-90).
* מדליית זהב עם נבחרת יוגוסלביה באליפות העולם עד גיל 21 ב-1987 באיטליה.
* שתי מדליות כסף עם נבחרת יוגוסלביה באולימפיאדות סיאול 1988 ואטלנטה 1996.
* שתי מדליות זהב עם נבחרת יוגוסלביה באליפויות העולם ב-1990 וב-2002.
* הופעה אחת באולסטאר ב-2001.

## קישורים חיצוניים

* פרופיל של השחקן

## הערות שוליים

קטגוריה:כדורסלנים סרבים
קטגוריה:כדורסלנים באולימפיאדת אטלנטה (1996)
קטגוריה:כדורסלנים באולימפיאדת סיאול (1988)
קטגוריה:כדורסלנים יוגוסלבים
קטגוריה:כדורסלני פרטיזן בלגרד
קטגוריה:כדורסלני סקרמנטו קינגס
קטגוריה:כדורסלני לוס אנג'לס לייקרס
קטגוריה:כדורסלני שארלוט הורנטס
קטגוריה:כדורסלני הכוכב האדום בלגרד
קטגוריה:משתתפי משחק האולסטאר של ה-NBA
קטגוריה:מעוטרי המסדר האולימפי
קטגוריה:כדורסלנים ב-NBA שגופייתם הופרשה
קטגוריה:חברי היכל התהילה של פיב"א
קטגוריה:בחירות דראפט של לוס אנג'לס לייקרס
קטגוריה:מנהלי קבוצות ב-NBA
קטגוריה:היכל התהילה של הכדורסל: כדורסלנים
קטגוריה:זוכי מדליית כסף אולימפית
קטגוריה:סרבים שנולדו ב-1968
עבדי פלה

**עבדי איו** (באנגלית: **Abédi Ayew**; נולד ב-5 בנובמבר 1964, אקרה, גאנה) המוכר יותר כעבדי פלה ("Abédi "Pelé), הוא כדורגלן עבר גנאי.

עבדי פלה שיחק 67 פעמים בנבחרת גאנה, כבש לזכותה 33 שערים וזכה 3 פעמים ברציפות בתואר כדורגלן השנה באפריקה (1991, 1992 ו-1993). הוא נבחר לאחד מ־125 שחקני הכדורגל החיים הטובים בעולם במרץ 2004.

שלושה מבניו הם כדורגלנים מקצועניים ששיחקו גם הם בנבחרת גאנה – אנדרה שהוא שיאן ההופעות בנבחרת, ג'ורדן ועבדול-רחים.

## נקודות מרכזיות בקריירה
שיאו באירופה הגיע כאשר שיחק ב־Olympique de Marseille בין השנים 1987–1993, תקופה בה זכה בארבע אליפויות צרפת ואף בליגת האלופות.

בזירה הבינלאומית רשם הישג מרשים במיוחד כשזכה עם נבחרת גאנה בגביע אפריקה לאומות בשנת 1982, כשהוא בן 17 בלבד. בהמשך שימש כקפטן הנבחרת בין השנים 1992–1998.

ברמה האישית, זכה בתואר שחקן השנה באפריקה שלוש פעמים ברציפות (1991–1993), נבחר לשחקן המצטיין של אליפות אפריקה 1992, ונכלל ברשימת FIFA 100 שנבחרה על ידי Pelé.

לאחר שפרש ממשחק פעיל, המשיך לפעול כמאמן וכמנטור, ותמך בפיתוח שחקנים צעירים בגאנה.

## קישורים חיצוניים

* 

## הערות שוליים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:אקרה: כדורגלנים
קטגוריה:כדורגלני פ.צ. ציריך
קטגוריה:כדורגלני אולימפיק מרסיי
קטגוריה:כדורגלני ליל
קטגוריה:כדורגלני אולימפיק ליון
קטגוריה:כדורגלני טורינו
קטגוריה:כדורגלני מינכן 1860
קטגוריה:כדורגלני אל-עין
קטגוריה:זוכי פרס כדורגלן השנה באפריקה
קטגוריה:כדורגלני א-סד
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 1982
קטגוריה:כדורגלני גביע אפריקה לאומות 1992
קטגוריה:כדורגלני גביע אפריקה לאומות 1994
קטגוריה:כדורגלני גביע אפריקה לאומות 1996
קטגוריה:כדורגלני גביע אפריקה לאומות 1998
קטגוריה:ילידי 1964
כדורגלן השנה באפריקה

[שמאל|ממוזער|250px|[סמואל אטו (במדי ברצלונה) נבחר לכדורגלן השנה באפריקה במשך שלוש שנים ברציפות החל מ-2003]]
תואר "**[[כדורגלן]] השנה באפריקה**" מוענק מדי שנה מאז 1970 לשחקן הכדורגל האפריקאי הטוב ביותר. מאז 1992 קונפדרציית הכדורגל של אפריקה (CAF) בוחרת את השחקן ולא המגזין הצרפתי "פראנס פוטבול" שבחר את השחקן עד שנה זו. בשנת 2001 החלה הקונפדרציה להעניק פרס גם לכדורגלנית האפריקאית הטובה ביותר.

## זוכי הפרס - גברים
### המגזין "פראנס פוטבול"

### CAF

### כדורגלנים שזכו במספר זכיות
* שחקנים בולטים עדיין פעילים

## זוכות הפרס - נשים

## ראו גם
*כדורגלן השנה בעולם
*
*
אפריקה
קטגוריה:אפריקה: ספורט
קטגוריה:קונפדרציית הכדורגל של אפריקה
קטגוריה:פראנס פוטבול: פרסים
הירמון

**הירמון** היא פעולה מוזיקלית שבה מוסיפים למלודיה לפחות עוד שני קולות, ובכך הופכים את המלודיה להרמוניה.

הירמון נעשה לעיתים בשירים גם על ידי הוספת אקורדים למנגינה קיימת.

באך הירמן שירי עם. הוא  לקח שירי עם פשוטים שמקורם מחוץ לכנסייה,  הוסיף להם קולות שונים וכך יצר הרמוניה. הרמוניות אלו הושרו בכנסיות על ידי מקהלה. כך יצר לדוגמה את הכוראלים שלו, המורכבים ממנגינה ושלושה קולות מלווים. באך כתב את הכוראלים שלו על-מנת להגדיל את הפופולריות של הכנסייה בקרב העם, ועל-מנת להפוך את התפילות הנוצריות לקלות יותר לזכירה.

יש להבדיל בין הירמון לבין עיבוד מוזיקלי. עיבוד מוזיקלי פירושו שינוי מאפיינים מסוימים במוזיקה, על מנת ליצור פנים חדשות ליצירה מוזיקלית קיימת. כלומר, ניתן לעבד שירים ויצירות קיימות בעזרת שינוי התזמור, ההרמוניה ומאפיינים מוזיקליים נוספים. התזמור יכול לכלול שינוי של כלים קיימים, הוספת או הסרת כלים מהעיבוד הנוכחי של היצירה המוזיקלית. 

קטגוריה:תאוריית המוזיקה
קטגוריה:טכניקות מוזיקליות
עיבוד מוזיקלי

**עיבוד מוזיקלי**, סידור ראשוני או ארגון מחדש של שיר או יצירה: במקצב, סגנון, סולם, ז'אנר מוזיקלי, הרכב מוזיקלי, סוג וכמות הכלים המשתתפים בה או עיבוד לכלי נגינה מיוחדים. ניתן לדמות את המעבד המוזיקלי לבמאי של היצירה המוזיקלית, או לתסריטאי שמעבד יצירה קיימת (כמו ספר) לתסריט. המעבד המוזיקלי משתמש בחומר הגלם המוזיקלי – הלחן (מלודיה) וההרמוניה (אם כבר קיימת; המעבד יכול לבנות או לשנות אותה) – כדי "לעצב" את הביצוע.

בדרך כלל, מקבל המעבד המוזיקלי תווים ליצירה או הקלטה ראשונית של השיר ברמה נמוכה (סקיצה). המעבד, בהתייעצות עם המלחין מחליטים מה יהיה הז'אנר, המקצב, מהירות היצירה או השיר (טמפו), אילו כלי נגינה ישתתפו בהם וקובעים פרמטרים נוספים. בטרם ייגש המעבד לעבודתו הוא יפנה למבצע, הזמר, כדי להחליט באיזה סולם יבוצע העיבוד ולהתאים אותו למנעד המבצע. כמו כן יכול המעבד להקצות מקום בזמן ביצוע היצירה, שם יתבצע אלתור חופשי. המעבד המוזיקלי נותן לפעמים ביטוי אישי ליצירה המולחנת ויוצר לה סגנון משלו; הוא יכול, למשל, להוסיף לשיר הקדמה או מעבר מוזיקליים.

העיבוד המוזיקלי יכול להיות מורכב במעבר מתזמורת להרכב, מהרכב לכלי סולו, מכלי סולו לתזמורת, ועוד. עיבוד לכלים מוזיקליים הוא מורכב ומצריך מיומנות, הכרת הכלים והכרת טווח היכולות שלהם (מנעד). עיבוד לכלים קלאסיים מצריך בדרך כלל כתיבת תפקיד נגינה מדויק לכל כלי, וכתיבת עיבוד לתזמורת פירושו הכנת פרטיטורה. גם מעבר של יצירה מסוימת מסגנון מוזיקלי אחד לאחר ייחשב לעיבוד מוזיקלי. לדוגמה: להקת "המכשפות" עיבדה מחדש את שיר הילדים "הלילות הקסומים" ועשתה ממנו שיר רוק.

## ראו גם
* מפיק מוזיקלי
* תזמור
* מונחים בתאוריית המוזיקה

## קישורים חיצוניים

* 

קטגוריה:מוזיקה
קטגוריה:מקצועות מוזיקליים
1701 בספרות

בערך זה מצוינים אירועים בולטים שהתרחשו במהלך שנת 1701 ונוגעים לתחום הספרות.

## אירועים בולטים

## ספרים חדשים נבחרים
* " ההתקדמות והרפורמציה של השירה המודרנית" (*The Advancement and Reformation of Modern Poetry*), נכתב על ידי יוהאן דניס

## נולדו
* 2 במרץ – לואיס מוריס, סופר ומילונאי ולשי (מפטר ב-1765)

## נפטרו
* 2 ביוני – מדלן דה סקודרי, סופרת צרפתייה (נולדה ב-1607)
* 15 בספטמבר – אדם בורסאולט, מחזאי צרפתי (נולד ב-1638)

## ראו גם
*1700 בספרות
*1701
*1702 בספרות
*שנים בספרות
*ספרות

## קישורים חיצוניים
מוסקוביט

**מוסקוביט (Muscovite)** – מינרל נפוץ מאוד מקבוצת הנציצים (Mica). כרוב מינרלי הקבוצה המוסקוביט הוא בעל פצילות מושלמת ויוצר לוחות דקים.

המינרל נמצא בסלעי יסוד,  סלעים מותמרים וסלעי משקע. בסלעי יסוד הוא מרכיב נפוץ של פגמטיט גרניטי, גרניט, גרנודיוריט, אפליט ושאר סלעים פלסיים (עשירים בפצלת השדה וקוורץ). בסלעי יסוד געשיים חמוצים הוא פחות נפוץ. מוסקוביט הוא רכיב אופייני של סלעים מותמרים שמקורם בתהליך התמרה של סלעי משקע נפוצים. למוסקוביט תפקיד משמעוי ביצירה של ההופעה הפצלית של סלעים מותמרים כצפחות. משקעים קלאסטיים שמקורם בסלע קריסטליני שלא עברו בליה או הסעה משמעותית בדרך כלל מכילים מוסקוביט, לכן מוסקוביט הוא מינרל נפוץ גם באבן החול ארקוזה ועוד.

מקור השם מוסקוביט בא מזכוכית מוסקבה, שם שהשתמשו בו בעבר לתיאור המינרל בגלל השימוש בו בתור חלונות בכנסיות ברוסיה (במאה ה-19).

בסלעים פגמטיטים גבישי מוסקוביט עשויים להגיע לגודל של סנטימטרים ואף עשרות סנטימטרים והם מופיעים פעמים רבות עם גבישים של אבני חן בעלות ערך כמו טורמלין, טופז, בריל או אלמנדין. בהופעה נדירה של מוסקוביט מברזיל גביש מתואם יוצר כוכבים מחומשים צהובים שנקראים "מוסקוביט מכוכב" ("star Muscovite"), גרסה ירוקה כהה נקראת פוקסיט והצביעה שלה היא כתוצאה מברום בסריג.

אחד השימושים המוקדמים של מוסקוביט הוא כתחליף לזכוכית בחלונות משום שמשטחים דקים של המינרל שקופים, הוא עדיין משמש באופן לא נפוץ בתור חלונות בכבשנים ותנורים תעשייתיים. כיום הוא משמש בעיקר בתעשיית האלקטרוניקה. משטחי מוסקוביט משמשים לייצור רכיבים מגוונים כגון קבלים, טרנזיסטורים מבודדים וחלונות של שפופרות במיקרוגל. יישומים תעשייתיים נוספים עושים שימוש בברק הכסוף של גבישי המוסקוביט וכוללים שימוש בצבעים ולציפוי קירות. ציפוי על טפט יוצר ברק משיי. בתעשיית הצמיגים לרכב הוא משמש לשחרור הצמיג מהתבנית. עוד שימוש הוא בתור רכיב של בוץ הקידוח בקידוחי נפט וגז. ברק המוסקוביט מנוצל גם בתעשיית הקוסמטיקה בייצור של לקה מנצנצת לציפורניים, שפתונים וצלליות לעיניים. מקור הברק העדין שנראה בהרבה קרמים קוסמטיים צבעוניים הוא נוכחותה של אבקת מוסקוביט.

**תכונות נוספות**
***מחלקה:** סיליקטים
***תת-מחלקה:** מינרלים פילוסיליקטיים - (סיליקטים במבנה בצורת לוחיות).
***קבוצה:** מיקות
***ממדי יחידת התא (אנגסטרם):** a=5.19, b=9.03, c=20.05, beta=95.5
***ארצות כרייה עיקריות:** הודו, פקיסטן, ברזיל ואזורים שונים בארצות הברית
***מאפיינים נוספים:** משטחים גמישים ואלסטיים וכאשר מכופפים ומשחררים הם יחזרו לצורתם המקורית

קובץ:Mineraly.sk - fuchsit.jpg|פוקסיט מסלובקיה
קובץ:MuscoviteLayerUSGOV.jpg|שכבה של מוסקוביט


## קישורים חיצוניים

*מוסקוביט באתר webmineral
*מוסקוביט באתר emporia
*מוסקוביט באתר mindat
*מוסקוביט באתר geology.csupomona
*מוסקוביט באתר mineral.galleries
* 

קטגוריה:קבוצת הנציצים
קטגוריה:פילוסיליקטים
קטגוריה:מינרלים סיליקטיים
קטגוריה:מינרלים יוצרי סלעים
קטגוריה:מינרלים
פודינג

**פּוּדִינְג** (מאנגלית: **Pudding**), או **רַפְרֶפֶת**, הוא קרם מתוק קרוש אך רך, שמוגש קר, ולרוב נאכל לקינוח. פודינג מבוסס לרוב על אבקת עמילן, ג'לטין או אורז, ונוזל כמו חלב או שמנת (לעיתים משתמשים בקצפת במקום שמנת), בתוספת חומרי טעם כגון שוקולד או וניל ולעיתים הפודינג מבוסס על ביצים. קיימת אבקת פודינג מוכנה המכילה חומרי טעם שונים (כמו וניל, שוקו ועוד) וחומר מקשה.

ניתן להכין פודינג במגוון טעמים. הטעמים המתוקים דומים לאלה של גלידה, וכוללים בננה, פירות יער, אגוזים ועוד. קיימים גם פודינג אורז, פודינג דגים ופודינג גזר.

פודינג משמש אף כחומר גלם בקינוחים שונים, למשל כמרכיב בתערובת העוגה או כחלק מקרם מורכב. דוגמאות לקינוחים שהם גרסאות של פודינג: קרם קרמל, קרם ברולה, פנקוטה, קרם בוואריה, זביונה, מלבי, לילות ביירות.

בישראל פודינג בטעמים שונים, כגון שוקולד ווניל, שנמכר באריזות אישיות, מכונה מעדן חלב.

במטבח הבריטי משמשת המילה "פודינג" לשני סוגי מאכלים. סוג אחד הוא זה המכונה "פודינג" גם בישראל - קרמים מתוקים. הסוג השני הוא מגוון מאכלים שונים המבוססים על תערובת מרכיבים שנאפתה, בושלה או אודתה. גם רוב המאכלים מהסוג השני הם קינוחים, כמו פודינג חג המולד, שהוא מעין עוגה מאודה, ונאכל כקינוח בארוחת חג המולד ופודינג לחם שהוא תערובת אפויה, אם כי לא כולם: למשל, פודינג יורקשייר (מאפה מלוח), פודינג שחור (נקניק דם). כמו כן, בלשון הדיבור בבריטניה, המילה "פודינג" פירושה פשוט "קינוח". פודינג נפוץ במטבח הבריטי הוא פודינג טפיוקה.

## ראו גם
* חביצה
* סטיקי טופי פודינג
* טארט פודינג

## קישורים חיצוניים

* פודינג אורז ואגסים ברוטב קיווי, מאתר "טבע הריפוי"
* פודינג שוקולד מהיר, מהבלוג "בצק אלים"
* חביצה, באתר האקדמיה ללשון העברית
* 

*
קטגוריה:קינוחים
קטגוריה:מוצרי חלב
High-level Data Link Control

**High-level Data Link Control** (בראשי תיבות: **HDLC**) הוא פרוטוקול תקשורת תלוי סיביות (Bit Oriented) שפותח על ידי ארגון התקינה הבינלאומי ומגדיר שיטה לעטיפת נתונים (Data encapsulation) ברמת שכבת הקישוריות של מודל ה־OSI ומודל ה־TCP/IP. 

## הבדלים בין HDLC ל־SDLC
# HDLC תומך במנגנון Checksum באורך של 32 סיביות. 
# HDLC אינו תומך בטופולוגית LOOP או טופולוגית Hub Go ahead, אשר נתמכים על ידי SDLC. 
# HDLC תומך ב־3 סוגי העברה, לעומת SDLC התומך בסוג אחד בלבד. סוגי התעבורה של HDLC הם:
#* NRM - סוג התעבורה הנתמך גם ב־SDLC. במצב זה, תחנות המשנה אינן יכולות לתקשר עם התחנה הראשית, אלא אם כן היא פנתה אליהם. 
#* ARM - במצב זה, תחנות הקצה יכולות לשלוח נתונים לתחנה הראשית, מבלי לקבל רשות לפני כן. 
#* ABM - במצב זה, עוברים נתונים בין מספר צמתים משולבים, כלומר כאלו היכולים לשמש גם כתחנה הראשית וגם כמשנית. וכל תחנה יכולה ליזום משלוח נתונים, מבלי לבקש רשות לפני כן.

## ראו גם
* מונחים ברשת מחשבים
* SDLC
* SLIP
* EAP

קטגוריה:תקנים בתקשורת מחשבים
מונו (עיבוד צלילים)

250px|שמאל|ממוזער|סימון מונו
**מונו** (באנגלית: **Mono**, קיצור של **Monaural**) היא שיטת עיבוד צלילים בעלת ערוץ אחד בלבד.

קטע צליל מוגדר כ'מונו' כאשר מקור הצליל (כפי שהוקלט על ידי מיקרופון, למשל) הוא בודד.
גם אם קיימים מספר מיקרופונים בעת ההקלטה, ובסופו של התהליך כל הערוצים מתאחדים אל תוך ערוץ אחד - ההקלטה הסופית נחשבת כהקלטת 'מונו'.

מערכת השמעה של צליל מוגדרת גם היא כ'מונו', כאשר מקור השמע יחיד: למשל, רמקול אחד.
גם במקרה הזה, אף אם קיימים יותר ממקור הגברה אחד, הצליל מוגדר כ'מונו' כאשר מקורו של הצליל הוא ערוץ אחד.

ברוב המערכות הבידוריות, שיטת ה'מונו' הוחלפה בשיטות רב־ערוציות - בתחילה 'סטריאו', ומאוחר יותר צליל הקפי ('סראונד'). לעומת זאת, מונו היא עדיין הסטנדרט המקובל במערכות רדיו וטלפון.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלקטרוניקה
קטגוריה:מערכות שמע
נשר (מטוס)

שמאל|ממוזער|300px|מטוס נשר של חיל האוויר הישראלי במהלך מלחמת יום הכיפורים
300px|ממוזער|שמאל|מטוס Finger של חיל האוויר הארגנטינאי, 1999
**נשר** הוא מטוס הקרב הראשון שיוצר בישראל. המטוס יוצר בתעשייה האווירית לישראל, על-פי התוכניות של מטוס מיראז' 5 הצרפתי שלא סופק לישראל בעקבות אמברגו הנשק. המטוס זכה להצלחה רבה במלחמת יום הכיפורים, עם יחס הפלות של 5:111 לטובתו.

## היסטוריה
ב-3 ביוני 1967, ימים אחדים לפני פרוץ מלחמת ששת הימים הכריז נשיא צרפת, שארל דה גול, על אמברגו על יצוא נשק לישראל. תוצאה עיקרית של אמברגו זה הייתה מניעת העברתם לישראל של 50 מטוסים מדגם מיראז' 5 שהוזמנו על ידי חיל האוויר ושישראל הייתה שותפה לפיתוחו.

מרסל דאסו, מנכ"ל ובעלי חברת דאסו תעופה, יצרנית המיראז' (שהיה ממוצא יהודי וניצול השואה), איפשר את הברחתם של תוכניות הייצור וחלקים של מטוס המיראז' 5 לארץ, יחד עם כ-50 מנועים, אשר שימשו בסיס להקמת קו הייצור למטוס הנשר בתעשייה האווירית, תוך עצימת עין מצד הממשל הצרפתי. בנוסף ערך סיור לילי בקו הייצור של המיראז' לאל שווימר, שלום אריאב ומשה קרת (שלושתם מילאו תפקיד מנכ"ל התעשייה האווירית).

ה"נשר" היה מטוס הקרב הראשון שיוצר בישראל. בתעשייה האווירית נודע הפרויקט בשם הקוד "אגף להב", ובראשו עמד משה קרת. פורסם כי מהנדס שווייצרי, אלפרד פראונקנכט, גנב 10 טונות שרטוטים שהכילו את מרבית שרטוטי המטוס בהיותו עובד בכיר בחברת "סנקמה" השווייצרית, יצרנית המנוע "אטאר 9" למיראז'. הוא ישב במאסר 18 חודשים בגין חלקו בפרשה. בשנת 1969 הוחל בהקמת קו היצור של מטוסי המיראז' 5. רוב הציוד לקו היצור הגיע בתור חלקי חילוף, עליהם לא חל האמברגו.

ה"נשר" כולל כמה התקנים אלקטרוניים מתוצרת ישראל, מושב מפלט "0-0" מתוצרת מרטין בייקר והתקנים לנשיאת חימוש מגוון יותר, כטיל אוויר-אוויר הישראלי שפריר 2 וטיל אוויר-אוויר AIM-9D סיידוויינדר. מכל דלק נוסף של 500 ליטר איפשר ל"נשר" שהייה ממושכת יותר באוויר וטווח פעולה ארוך יותר מאלה של קודמו, מיראז' 3, אך עשה אותו כבד יותר.

הנשר שירת בחיל האוויר החל משנת 1972, ועד מלחמת יום הכיפורים הצטיידו בו ארבע טייסות: 101, 113, 117 ו-144. ב-8 בינואר 1973 זכה המטוס להפלה ראשונה של שני מטוסי מיג 21 סוריים, באמצעות טילי AIM-9D. המטוס זכה להצלחה רבה במלחמת יום הכיפורים: באמצעותו הופלו 111 מטוסי אויב במלחמה (ו-115 הפלות לאורך כל תקופת השירות), לעומת אובדן 5 מטוסים (3 הופלו).

בקיץ 1976 הועברו כל מטוסי ה"נשר" שנותרו לטייסת 253, וב-1978 החלו לצאת בהדרגה מהשירות בחיל האוויר הישראלי.

בסה"כ נבנו 61 מטוסי נשר, מתוכם 10 דו-מושביים. 39 מטוסים שופצו ונמכרו לחיל האוויר הארגנטינאי בשנים 1978–1982, שם כונו "Dagger" (פגיון) ונטלו חלק במלחמת פוקלנד, שבה הופלו 11 מהם. המטוסים הנותרים שודרגו לגרסה שנקראה Finger והמשיכו לשרת בחיל האוויר הארגנטינאי.

על בסיס ה"נשר" פותח בישראל מטוס ה"כפיר". מבנהו האווירודינמי והמכני אופייני ל"הוריו" - המיראז' והנשר, אולם גופו גדול יותר ומאפשר את הנעתו במנוע אמריקאי מתקדם מדגם J79 של ג'נרל אלקטריק, שנבנה ברישיון בישראל.

## מפעילות
*  חיל האוויר הישראלי
*  חיל האוויר הארגנטינאי – המטוס כונה "דאגר" (Dagger, מאנגלית: פגיון)
*  חיל האוויר הדרום-אפריקאי

## קישורים חיצוניים

* 
* 
* 
* 

## הערות שוליים

קטגוריה:מטוסי קרב מתוצרת ישראל
קטגוריה:מטוסי קרב סילוניים
קטגוריה:התעשייה האווירית לישראל: מטוסים
קטגוריה:מטוסי קרב של חיל האוויר הישראלי
קטגוריה:אמצעי לחימה של צה"ל במלחמת יום הכיפורים
קטגוריה:אמצעי לחימה במלחמת פוקלנד
קטגוריה:כלי טיס בעלי כנף דלתא
קטגוריה:נשר בתרבות
טיצ'ינו (נהר)

**נהר טיצ'ינו** (באיטלקית: **Ticino**; בגרמנית: **Tessin**; בלטינית: **Ticinus**) הוא יובל של הנהר פו. מקור הנהר במסיב סנקט גוטהרד בשווייץ והוא זורם דרך אגם מאג'ורה. הטיצ'ינו מצטרף לפו מספר קילומטרים אחרי פאביה. אורכו הוא כ־248 קילומטרים. בשווייץ בנו סכר הידרואלקטרי כדי להפיק ממנו חשמל, בעוד שבאיטליה משמש הנהר בעיקר להשקיה. סמוך לנהר התרחש קרב טיקינוס בו ניצח חניבעל את הצבא הרומי.

ערים לאורך הנהר הן:
* בשווייץ: אירולו, בלינצונה ולוקרנו (על אגם מג'ורה).
* באיטליה: סטרזה (על אגם מג'ורה), ויג'באנו ופאביה.

על שם הנהר קרוי קנטון טיצ'ינו השווייצרי.

## קישורים חיצוניים

* 
* 

קטגוריה:שווייץ: נהרות
קטגוריה:איטליה: נהרות
קטגוריה:טיצ'ינו (קנטון)
יוליוס נפוס

**יוליוס נפוס** (לטינית: **Julius Nepos**; סביבות 430–480) היה האדם הלפני-אחרון שכיהן בתפקיד הקיסר הרומי, וכמו כן היה הטוען לכתר הלגיטימי האחרון (אך לא מונה לתפקיד שנית). תקופת כהונתו הייתה 474–480 להלכה ו-474–475 למעשה.
## חייו
נפוס, בנו של נפוטיאנוס ובעלה של אחייניתו של הקיסר הביזנטי לאון הראשון. הוא מונה לתפקידו על-ידי ליאו המזדקן בשנת 474, אחרי היסוסים כבדים, נוכח הניסיון הכאוב של ליאו עם אנתמיוס ואוליבריוס, הקיסרים הקודמים במערב. ליאו ביקש במעשהו זה לשים קץ לשלטון הטוען לכתר גליקריוס, שעלה לשלטון בכוח מגיסטר מיליטום (ראש לחיילים) גרמאני בבירה המערבית רוונה.

רשמית, היה ליאו הקיסר היחידי והייתה לו זכות לבחור אוגוסטוס. נפוס, שהיה מושל הפרובינקיה דלמטיה, מונה ככל הנראה לתפקיד קיסר כבר ברוונה ואחרי שהגיע לנמל אוסטיה ולרומי נאלץ גליקריוס לנטוש את המשרה ומונה לתפקיד בישוף העיר סלונה בדלמאטיה. ב-19 ביוני או ב-24 ביוני זכה נפוס גם לתואר הנוסף של אוגוסטוס.

נפוס ניסה להציל את שארית הפליטה שנותרה מהאימפריה: איטליה ודריסת רגל מסוימת בצפון ובדרום גאליה. הוא נשא ונתן באמצעות בישופים שליחים על הסכם שלום עם הוויזיגותים ומלכם אאוּריק, והסכים עמו על קבלת אזור פרובאנס בגאליה בו שלטו הוויזיגותים בשנים 473–474 בתמורה לכמה שטחים עליהם לא היה נפוס מסוגל לשלוט ממילא. הצלחתו הייתה פחותה במשא ומתן עם גָאיְזֶרִיק, מלך הוונדלים ששב להשתעשע במתקפות פירטיות על איטליה. גאיזריק חתם זה עתה על הסכם שלום עם האימפריה המזרחית ולא ראה כל צורך בוויתורים לנפוס. לנפוס עצמו לא הייתה ברירה מלבד להכיר בכיבושי הוונדלים בסרדיניה, קורסיקה האיים הבלאריים, סיקיליה ואפריקה.

נפוס היה לפי הדיווחים אחד הקיסרים המערביים המוכשרים יותר, אך הוא לא זכה לפופולריות בסנאט הרומי בגלל קשריו ההדוקים עם המזרח. נפוס מינה לתפקיד הפטריקיוס (patricius) וראש החיילים שלו את אקדיקיוס, בנו של אחד הקיסרים הקודמים אוויטוס. בנסיבות לא ברורות לחלוטין, שייתכן והן קשורות להתערבות של הסנאט, מונה לתפקיד אחר כך פלביוס אורסטס המפוקפק, שעיקר תהילתו הייתה על כהונתו כמזכירו (נוֹטריוס) של אטילה ההוני. הלה לא המתין זמן ממושך עד שב-28 באוגוסט 475 השתלט על הממשלה ברוונה וכפה על נפוס להימלט באוניה לדלמאטיה. מאחר שלא יכול היה לכהן כקיסר בעצמו משום שהיה ממוצא גרמאני הוא מינה את בנו רומולוס, בנו מאישה רומאית, כקיסר החדש.

נפוס המשיך לשלוט בדלמאטיה כקיסר "האמיתי" והוכר ככזה על ידי החצר בקונסטנטינופול. כאשר כבש אודואקר את רוונה, הרג את אורסטס והדיח את רומולוס ב-4 בספטמבר 476, הוא הכריז על עצמו כמלך איטליה וביקש מזנון, קיסר האימפריה הביזנטית להפוך את שלטונו לחוקי. זנון נעתר לבקשה והפך אותו לפטריקיוס של נפוס, תואר נומינלי, שכן אודואקר היה השליט בפועל ואי הכרה בו מצד זנון היה צעד שיוביל למלחמה, עניין שזנון לא היה מוכן לו בשלב זה. אודואקר הסכים להסדר זה ורשמית אף התיר לנפוס לטבוע מטבעות ואפילו הוציא מטבעות משלו בשמו של נפוס כקיסר.

נפוס, שעדיין קיווה להשיב לעצמו את השליטה באיטליה, קשר ב-479 להדיח את אודואקר, אך נרצח על-ידי חייליו הוא ב-25 באפריל, ב-9 במאי או ב-22 ביוני 480. התאריך הראשון הוא כנראה הנכון. ייתכן שידו של גליקריוס, שהיה עדיין בישוף סלונה, בחשה מאחורי הקלעים. אחרי רציחתו פלש אודואקר לדלמאטיה, הביס כוח של הגנרל הרומי אובידה והרג את הגנרל ואחרי כן השתלט על דלמאטיה כולה. אחרי הכיבוש מינה אודואקר את גליקריוס לבישוף העיר הגדולה מדיולאנום (מילאנו של היום), מה שחיזק את החשד לברית בין השניים להביא למותו של נפוס.

## קישורים חיצוניים

* 

קטגוריה:קיסרי רומא
קטגוריה:אישים שחיו במאה ה-5
פובליוס קורנליוס סקיפיו

**פּוּבּלִיוּס קוֹרְנֵלִיוּס סְקִיפּיוֹ** (מת ב־211 לפנה"ס) היה מצביא ומדינאי בתקופת הרפובליקה הרומית. הוא השתייך לענף הסקיפיונים של בית האב של הקורנליים (gens Cornelia). נולד ללוקיוס קורנליוס סקיפיו והיה אב לפובליוס קורנליוס סקיפיו אפריקנוס.
## ביוגרפיה
סקיפיו כיהן כקונסול בשנת 218 לפנה"ס, השנה הראשונה למלחמה הפונית השנייה. בידיו של סקיפיו נמסרו שני לגיונות רומים, איתם יצא מפיזה למאסיליה (כיום מרסיי) במטרה להיערך לקראת פלישה לספרד. עמיתו למשרה טיבריוס סמפרוניוס לונגוס נשלח לסיציליה עם שני לגיונות נוספים לקראת פלישה לאפריקה עצמה. לאחר שלמד על תוכניתו של חניבעל לחצות את האלפים ולחדור לאיטליה, ניסה סקיפיו לעצור את התקדמות אך נכשל, ומיהר לחזור לגאליה הקיס-אלפינית, בעודו מפקיד את צבאו תחת אחיו, גנאיוס קורנליוס סקיפיו קאלבוס, במטרה להדוף תגבורת קרתגית מכיוון ספרד.

עם חזרתו לאדמה איטלקית מיהר לצאת לקרב. במאבק פרשים ליד נהר הטיקינוס (ר' קרב טיקינוס), פלג של נהר הפו, הובס המצביא הרומי ונפצע אנושות. חייו הוצלו, לטענת מספר מקורות, בידי בנו פובליוס קורנליוס סקיפיו אפריקנוס, מנצח המלחמה הפונית השנייה. בדצמבר של אותה השנה הובס סקיפיו בשנית בקרב טרביה, לאחר שעמיתו לפיקוד, טיבריוס סמפרוניוס לונגוס, שנקרא גם הוא לשוב לאיטליה לאור פלישת חניבעל, דחה את עצתו.

למרות הפסדיו, כהונתו הוארכה והוא יצא לספרד לצד אחיו. בספרד, זכו הצמד למספר ניצחונות על הקרתגים, אך סקיפיו מצא את מותו בהפסד הרומי בקרב באיטיס (211 לפנה"ס), מול כוחותיו של עזרובעל, אחיו של חניבעל. אחיו וצבאו מצאו גורל דומה באילורקי, סמוך לקרתגו החדשה. פרטי המסעות הצבאיים אינם ידועים במלואם, אולם סביר להניח שהגורם לתבוסת האחים היה עריקת הקלטיברים לצד קרתגו.

## קישורים חיצוניים
* 

קטגוריה:רומאים בתקופת הרפובליקה
קטגוריה:קונסולים ברפובליקה הרומית
קטגוריה:קורנליים סקיפיונים
קטגוריה:רומאים במלחמה הפונית השנייה
קטגוריה:אישים שחיו במאה ה-3 לפנה"ס
מאדהיה פרדש

**מַאדְהְיָה פְּרַדֵשׁ** (בהינדית: **मध्य प्रदेश**, בתעתיק אנגלי: **Madhya Pradesh**) היא מדינה במרכז הודו. היא נחשבת ל"מדינת הלב" של הודו.

פירוש המילה מאדהיה בהינדי הוא מרכז (או אמצע) והמדינה נקראה כך הן בגלל מיקומה הגאוגרפי המרכזי והן בגלל מרכזיותה התרבותית.

בירת המדינה היא בופאל.

## היסטוריה
מאדהיה פרדש הוקמה ב-26 ביוני 1950, עם כניסת חוקת הודו לתוקף. המדינה הורכבה משטחי הפרובינציה המרכזית וביהאר של הודו הבריטית והנסיכויות מקרי וצ'טיגראה. ב-1956, עם ארגונן מחדש של מדינות הודו, אוחדו המדינות בופאל, מאדהיה בהרט ווינדהיה פרדש עם מזרח המדינה למדינה אחת, בעוד מרבית דרום ומרכז המדינה הועבר למדינת בומביי ולימים נכלל במהאראשטרה.

מאדהיה פרדש הייתה המדינה הגדולה ביותר בהודו עד נובמבר שנת 2000, עת חולקה לשתי מדינות ואיבדה כרבע משטחה המקורי (443,250 קמ"ר) לטובת המדינה החדשה צ'האטיסגאר. לאחר החלוקה הייתה למדינה השנייה בגודלה בהודו, לאחר ראג'סטאן.

## תיירות
בשנים האחרונות התחילה תיירות גם למדינה זו. מגיעים בעיקר טיילים המחפשים נופים וראשוניות.

בין האטרקציות התיירותיות מספר שמורות טבע ובהן בעלי חיים כמו טיגריס בנגלי וחמשת מפלי הפָּאנְדַוָה; אולם רוב התיירים מגיעים למקדשי קהג'וראהו.

## קישורים חיצוניים

* 
* 

[מרכז|400px|ממוזער|נוף ב[בופאל. משמאל נראים איילים נקודים.]]

## הערות שוליים

*
קטגוריה:הודו: מדינות וטריטוריות איחוד
קטגוריה:מדינות וטריטוריות שהוקמו ב-1956
קבוצה רקורסיבית

בחישוביות, קבוצה בת מנייה נקראת **רקורסיבית** או **כריעה** אם ניתן לבנות אלגוריתם המסתיים לאחר מספר סופי של צעדים הקובע האם איבר מסוים שייך לקבוצה או לא.

## הגדרה
תת קבוצה S של המספרים הטבעיים נקראת **רקורסיבית** אם קיימת פונקציה ניתנת לחישוב

:f \colon \mathbb{N} \to \mathbb{N}
כך ש
:f(x) =
\left\{\begin{matrix}
0 &\mbox{if}\ x \in S \\
\neq 0 &\mbox{if}\ x \notin S
\end{matrix}\right.

באופן שקול, קבוצה היא רקורסיבית אם הפונקציה המציינת שלה היא פונקציה רקורסיבית.

## תכונות
*אם A היא קבוצה רקורסיבית אז המשלים של A היא קבוצה רקורסיבית.
*אם A ו-B הן קבוצות רקורסיביות אז A \cap B וגם A \cup B הן קבוצות רקורסיביות.
*A היא קבוצה רקורסיבית אם"ם A והמשלים של A הן קבוצות הניתנות למנייה רקורסיבית.
*התמונה של קבוצה רקורסיבית תחת פונקציה שלמה וניתנת לחישוב היא קבוצה רקורסיבית.

## ראו גם
* כריעות
* היררכיית חומסקי

## קישורים חיצוניים
* 

קטגוריה:חישוביות
קבוצה ניתנת למנייה רקורסיבית

בחישוביות, קבוצה בת מנייה נקראת **ניתנת למנייה רקורסיבית** (נל"ר) או **בת מנייה רקורסיבית** (במ"ר) או **כריעה חיובית** (כריעה למחצה) אם קיים אלגוריתם שבהינתן קלט, עוצר אם האיבר הנקלט שייך לקבוצה זו. לחלופין, קיים אלגוריתם שמייצר רשימה (ייתכן ואינסופית) של כלל האיברים בקבוצה. קבוצת בעיות אלו מסומנת לרוב בסימון RE (Recursively Enumerable), מכיוון שקיים אלגוריתם המונה את אבריהם.

## הגדרה

תת קבוצה S של המספרים הטבעיים היא נל"ר אם קיימת פונקציה ניתנת לחישוב

:f \colon \mathbb{N} \to \mathbb{N}
כך ש-
:f(x) =
\left\{\begin{matrix}
0 &\mbox{if}\ x \in S \\
\mbox{does not halt} &\mbox{if}\ x \notin S
\end{matrix}\right.


## תכונות
* אם A ו-B הן נל"ר אז גם A \cap B וגם A \cup B הן נל"ר.
* קבוצה A והמשלים של A הן נל"ר אם"ם A היא קבוצה רקורסיבית.
* התמונה של קבוצה נל"ר תחת פונקציה ניתנת לחישוב היא גם קבוצה נל"ר.
* קבוצת הקבוצות הניתנות למנייה רקורסיבית מכילה ממש את קבוצת הקבוצות הרקורסיביות - בעיית העצירה היא דוגמה לקבוצה לא רקורסיבית הניתנת למנייה רקורסיבית.

## דוגמאות
*כל קבוצה רקורסיבית היא נל"ר.
*שפה ניתנת למנייה רקורסיבית היא תת-קבוצה נל"ר בקבוצת כל המילים תחת אלפבית של שפה מסוימת.

## כריעות שלילית
באופן שקול, ניתן להגדיר קבוצה כריעה למחצה (שלילית), עבורה קיים אלגוריתם שעוצר אם הקלט **אינו** שייך לקבוצה (אבל אולי לא עוצר עבור קלט בקבוצה). קבוצת כל הבעיות מסוג זה מסומנת לרוב על ידי co-RE (התחילית co מסמנת "משלים", complement).

## ראו גם
*קבוצה רקורסיבית
*כריעות
*היררכיית חומסקי

## קישורים חיצוניים
* 

קטגוריה:חישוביות
KRS-One

**לורנס אנתוני פארקר** (**Lawrence Parker**, נולד 20 באוגוסט 1965) הוא ראפר אמריקני, הידוע בכינויו **KRS-One**. הוא נולד ברובע הברונקס שבניו יורק בשנת 1965.

פירוש שמו הוא Knowledge Reigns Supreme Over Nearly Everyone.

הוא היה מראשי ומייסדי להקה בשם Boogie Down Productions, שהוקמה בשנת 1987 עם שחרור האלבום הראשון תחת החברה, Criminal Minded.

בין השנים 1987–1990 נודע KRS One בעיקר בזכות שירים בעלי מסר פוליטי וחברתי, לכן גם קיבל את הכינוי "The Teacher".

## דיסקוגרפיה

*1987 - Criminal Minded
*1988 - By All Means Necessary
*1989 - Ghetto Music: The Blueprint of Hip Hop
*1990 - Edutainment
*1991 - Live Hardcore Worldwide
*1992 - Sex and Violence
*1993 - Return of the Boom Bap
*1995 - KRS-One
*1997 - I Got Next
*2001 - The Sneak Attack
*2002 - Spiritual Minded
*2002 - Prophets Vs. Profits
*2003 - Kristyles
*2004 - Keep Right
*2004 - Peedo and the Luna Empire Mix Tape
*2006 - Life
*2008 - Adventures in Emceein
*2008 - Maximum Strength
*2010 - Back to the L.A.B. (Lyrical Ass Beating)
*2012 - The BDP Album


## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:ראפרים אמריקאים
קטגוריה:זמרים אמריקאים
קטגוריה:אמריקאים שנולדו ב-1965
Campylobacter jejuni

**קמפילובקטר ג'ג'וני** (**Campylobacter jejuni**) הוא מין של חיידק אמיתי מיקרואירופילי, סלילוני, גראם-שלילי, המצוי לעיתים קרובות בצואה של בעלי חיים והגורם לדלקת המעי ולשלשול. הקמפילובקטר הוא אחד הגורמים הנפוצים להתייבשות בבני אדם במדינות המפותחות. הרעלת מזון הנגרמת מחיידק זה יכולה לפגוע קשות בבריאות, אך לרוב אינה גורמת למוות. קיים קשר בין הרעלה זו (על ידי זן מסוים של החיידק) לבין מחלה אוטואימונית ניוונית של מערכת העצבים בשם תסמונת גייאן-בארה - הנוגדנים הנוצרים נגד זן זה תוקפים חלבונים של מערכת העצבים. 

החיידק מצוי לרוב בתרנגולות, אך נמצא גם בצואה של קנגורו וחיות נוספות. 

ניתן לגדל את הקמפילובקטר במעבדה על צלחות אגר מיוחדות בטמפרטורה של 42 מעלות צלזיוס, שהיא טמפרטורת הגוף של ציפורים. טמפרטורה של כ-55 מעלות מספיקה לחיסולו של החיידק ולכן הוא אינו מצוי לרוב במזון מבושל. החיידק רגיש מאוד למלח ומצוי רק ברמות מליחות של פחות מ-2%.

## טיפול בחיידק
הקמפילובקטר ידוע כפוגע בבריאות של בני אדם משנת 1977. התסמינים מופיעים כיום עד עשרה ימים אחרי ההדבקה. הטיפול בקמפילובקטר לרוב אינו אנטיביוטי בגלל שלמחלה זמן חיים מוגבל. במקרים קשים קיים שימוש בציפרופלוקסאצין, מקרולידים דוגמת אריתרומיצין ו-אזניל ונורפלוקסצין.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חיידקים אמיתיים
קטגוריה:חיידקים ארגמניים
430

## אירועים
* פטריק הקדוש מגיע לאירלנד במסעו המסיונרי
* פטר האיברי מייסד את המנזר הגאורגי, מנזר אום ליסאן, ליד בית לחם
* פנג בה נוטש את משרתו כקיסר היאן הצפוני, אחת המדינות החותרת לשליטה בסין. יורשו הוא פנג הונג

## נולדו
* אנסטסיוס הראשון, קיסר ביזנטיני (מת ב-518)
* יוליוס נפוס, קיסר האימפריה הרומית המערבית (מת ב-480)

## נפטרו

## לוח שנה

## קישורים חיצוניים
קווין הקדוש

[שמאל|ממוזער|250px|"[קפלה|קפלת קווין הקדוש" בגלנדלוך, אירלנד]]
**קווין הקדוש** (**Kevin of Glendalough**; 498? – 618) היה קדוש נוצרי שהיה אב מנזר גלנדלוך במחוז ויקלו שבאירלנד. הוא ידוע גם בשמו האירי **קואמגן** (**Cóemgen**, **Caemgen**, באלפבית לטיני: **Coemgenus**).

אגדות רבות נקשרו לקווין הקדוש, אך מעט מידע עובדתי הנוגע אליו קיים. נטען כי הוא היה צאצא ממשפחת מלוכה וניתן לו השם "קווין" שמשמעו "נולד בטוב". בנוסף, נאמר כי התחנך אצל פטריק הקדוש, כאשר זה היה באירלנד. הוא היה בדיזרט-קואמגן זמן מה ואחר-כך ייסד כנסייה משל עצמו בגלנדלוך. המנזר שלו הוליד מנזרים נוספים ולבסוף הפך, עם שבע הכנסיות שבו, לאחד מאתרי העלייה לרגל המרכזיים באירלנד.

לפי האגדה קווין הקדוש חי 120 שנה.

יום החג שלו במסורותיהן של הכנסייה הקתולית ושל הכנסייה האורתודוקסית-מזרחית הוא ה-3 ביוני.

## קישורים חיצוניים

* 

קטגוריה:קדושים נוצרים
קטגוריה:אנשי דת אירים
קטגוריה:כמרים
קטגוריה:אבות מנזרים
קטגוריה:ילידי 498
קטגוריה:נפטרים ב-618
משפט ההעתקה הפתוחה

**משפט ההעתקה הפתוחה** הוא משפט חשוב באנליזה פונקציונלית הנוגע לאופרטורים. את המשפט ניסח והוכיח סטפן בנך. 

## המשפט

יהי A \colon X \to Y אופרטור ליניארי חסום בין מרחבי בנך שהוא על Y. אזי A העתקה פתוחה, כלומר: לכל קבוצה פתוחה V \subset X תמונתה A(V) היא קבוצה פתוחה ב-Y.

### הוכחת המשפט

מאחר שכל קבוצה פתוחה במרחב X מכילה כדור, מספיק להראות שעבור כל כדור פתוח D שמרכזו נקודת האפס של X, התמונה A(D) היא קבוצה פתוחה. לשם כך מספיק להראות ש-0 היא נקודת פנים של A(D) (לגבי שאר הנקודות זה נכון בגלל הזזה). 

כדי להראות ש-0 היא אכן נקודת פנים משתמשים במרכז של קבוצה. מרכז של קבוצה הוא כל נקודות המרכז שלה. נקודת מרכז של קבוצה K היא נקודה x המקיימת, לכל y במרחב, קיים מספר חיובי \alpha כך שקטע מהישר [x, \alpha y ) \subset [x,y) מוכל כולו ב-K. היתרון בהגדרה זו היא הליניאריות שבה ואפשר להראות שהמרכז של קבוצה הוא אינווריאנטי תחת פעולות ליניאריות.
 
כעת, ניעזר במשפט ליפשיץ:
: **משפט ליפשיץ**: עבור קבוצה סיגמא-קמורה, המרכז של הקבוצה שווה לפנים שלה (וכן למרכז של הסגור שלה ולפנים של הסגור שלה).

כעת,  נוכיח ש-0 היא נקודת מרכז של A(D). בהינתן נקודה y \in Y עלינו להראות שקיים קטע \ [0, \alpha y) המוכל ב-A(D), עבור ערך  \alpha כלשהו. מאחר ש-A על קיים x \in X כך ש-A(x)=y. מאחר שכדור הוא קבוצה פתוחה ובפרט קבוצה סיגמא-קמורה נובע ש-0 נקודת מרכז של הכדור, ולכן קיים קטע של הישר [0, A\alpha x) שמוכל כולו ב-D. כעת, אם נפעיל את A על הקטע נקבל ש-[0, \alpha y) = [0, \alpha Ax) \subset A(D)  (השוויון השמאלי נובע מהפעלת A על x ומליניאריות). לכן, 0 היא נקודת מרכז של A(D) וממשפט ליפשיץ גם נקודת פנים שלה. לכן A(D) קבוצה פתוחה.

מאחר שהראנו שההעתקה A מעבירה כדור פתוח לכדור פתוח נובע שהיא העתקה פתוחה. **מ.ש.ל.**

## שימושים ומסקנות

* משפט ההעתקה ההופכית: אם A \colon X \to Y הוא אופרטור ליניארי חח"ע ועל רציף בין שני מרחבי בנך, אזי האופרטור ההופכי A^{-1} הוא רציף גם כן.
* משפט הגרף הסגור: אם A \colon X \to Y הוא אופרטור ליניארי סגיר (admit closure) בין מרחבי בנך ("סגיר", כלומר: לכל סדרה x_n \to 0 ב-X שמקיימת A x_n \to y נובע ש-y=0) אזי A הוא גם אופרטור רציף.

## ראו גם
* קבוצה פתוחה
* נקודת מרכז
* נקודת פנים
* משפט הגרף הסגור

ההעתקה הפתוחה
העתקה פתוחה
תמחור פסיכולוגי

[שמאל|ממוזער|250px|[תג מחיר בחנות בקליפורניה]]
[שמאל|ממוזער|250px|מחירים בחנויות ב[ירושלים]]
**תמחור פסיכולוגי** היא תאוריה בשיווק ובתחום הכלכלה ההתנהגותית הגורסת שלמחירים יש השפעה פסיכולוגית על האדם, שיכולה לגרום לביקוש גדול מהמצופה מקונה רציונלי לחלוטין.

דוגמה מוכרת היא הנוהג להעניק למוצרים מחירים לא שלמים, לרוב מחירים שהם קצת פחות ממספר עגול, לדוגמה 9.99 ש"ח או 13.95 ש"ח. על פי מחקר אמריקני שפורסם ב-1997 במגזין "Marketing Bulletin", בארצות הברית יותר מ-60% מהמחירים המתפרסמים באמצעי הפרסום מסתיימים בספרה 9, 30% בספרה 5, ורק כ-7% מסתיימים בספרה 0.

תאורית התמחור הפסיכולוגי מתבססת על כמה הנחות:
* הצרכנים מתעלמים מהספרות הכי פחות משמעותיות במקום לעשות את העיגול למספר הקרוב.
* מחירים בעלי שבר עשרוני גורמים לצרכן לחשוב שהמוצר נמכר במחיר הנמוך ביותר האפשרי.
* כיום, לאחר שהצרכנים התרגלו למחירים הלא-שלמים, מחירים שלמים נותנים להם הרגשה שלא התבצעה כל הנחה במחיר המוצר.

תיאורית התמחור הפסיכולוגי שנויה במחלוקת. מחקרים מסוימים מראים שלקונים, אפילו ילדים צעירים, ישנה הבנה טובה של המחיר האמיתי וערכו היחסי והם מתנהגים בצורה הגיונית לפחות לפי יכולת הבדיקה של המחקר. מחקרים אחרים טוענים, שהתוצאה הקודמת מתעלמת מהאפקט הלא רציונלי וקבלת התאוריה כרוכה באמונה בתת-מודע.

## בישראל
השיטה של קביעת מחיר המסתיים ב-99 אגורות הייתה נפוצה בישראל. בעת רכישת מוצר יחיד שמחירו מסתיים ב-99 אגורות (ואפילו שניים או שלושה מוצרים כאלה) ותשלום במזומן, מתברר שהמחיר הנקוב הוא אחיזת עיניים, מפני שכבר שנים רבות מטבע של אגורה אחת, ואף מטבע של חמש אגורות, אינם הילך חוקי, ולכן המחיר מעוגל. כאשר תוצאתו של החשבון היא, למשל, 5.99 ש"ח, יידרש הקונה לשלם 6 ש"ח. כדי למנוע תוצאה זו, הודיעה רשת "סופר-פארם" שבמקרה כזה תעגל כלפי מטה, ובדוגמה שלפנינו התשלום עוגל ל-5.95 ש"ח (כל זמן שהתקיים מטבע של 5 אגורות), וכעת הוא מעוגל ל-5.90 ש"ח.

באוקטובר 2013 הודיע משרד הכלכלה שהחל מינואר 2014 יפעלו פקחיו נגד בתי עסק המציגים מחירים המסתיימים ב-99 אגורות (או בסכום אחר שאינו בעשרות אגורות ולכן אי אפשר לשלמו במזומן), בנימוק שזו הטעיה האסורה על פי חוק הגנת הצרכן.

כתחליף לכך נהוגה הצגת מחירים המסתיימים ב-90 אגורות, למשל 199.90 ש"ח.

## קישורים חיצוניים

* 
* 
* 

## הערות שוליים

קטגוריה:מחיר
קטגוריה:שיווק
קטגוריה:כלכלה התנהגותית